Prydplystreand har ei usedvanlig flott fjærdrakt og regnes av mange som den flotteste av prystreendene. Hodet og halsen er rødbrunt, selv om kinnene og halsen er noe blassere (mer grårød) enn hodet, til et stykke ned på brystet. Der skifter brystfargen til et tigerfarget felt som også dekker skuldrene, mens buken og undergumpen er kremhvit. Langs flankene har fuglene karakteristiske kremhvite langstrakte fjær med tynn sort kanttrim rundt. Ryggen og vingefjærene på oversiden av vingene er mørk brune.